Firesse (byen)

Badet I dagslangt solskin på kysten af Kyrtvær-havet finder vi den uafhængige by Firesse. Som hjem til omkring 2 millioner indbyggere er det den største by I den kendte verden.

### Klima

Klimaet i Firesse-regionen er mildt året rundt. De fleste dage er varme og behagelige, og selvom vinteren ser lidt sne, så er der sjældent ulideligt koldt eller grund til alarm. Stærke vinde blæser ind fra Kyrtvær-havet, men da verden ikke har en måne, er der ingen bekymringer om monsuner eller tidevand.

### Historie

For en gennemgang af den overordnede tidslinje, se Historie.

Byen er hundredvis af år gammel; den gamle by har borge og bygninger som kun de ældste elvere så bygget. Byen er løst bygget op i fem distrikter; Regeringsdistriktet i centeret, Ærbo i den nordlige del, Håndværkerdistriktet i vest, Den Gamle By mod syd samt Elverbro mod øst. Ærbo og Elverbro deler havneområdet mod nordvest. Firesse er en af de vigtigste havne i verden, der forbinder Kyrtvær-havet samt kystlinjen med Elverskoven, Dværgefæstningerne, Orksletterne og den menneskelige nation Kyr.

Firesse var indtil omkring et hundrede år siden en del af den feudale nation Kyr, men byen løsrev sig under krigstid og blev gjort til en fredelig selvejet by.

Firesse fjernede for omtrent tyve år siden deres adelige klasse. Land og virksomheder var derefter muligt at købe for alle (selvom den gamle adel stadig sad på betragtelige mængder), og det var ikke længere de adelige huses ansvar at beskytte og betale arbejderne tilknyttet deres huse. Dette startede en bevægelse for arbejderes velfærd og rettigheder. I kølvandet på opløsningen af de adelige huse kom behovet for at organisere arbejdere i fagforeninger, der kunne sikre en levebar løn, jobsikkerhed, sikkerhed på arbejdspladserne, organisering af strejker og deslige. Med disse omfattende ændringer i samfundet kom en ny klasse af borgere; de mere lyssky og moralsk bøjelige så et snit til at få tommelfingeren på pulsen af byens mest populationsrige klasse – arbejderne. Forskellige kriminelle organisationer opstod som et resultat af de nye fagforeninger, og disse blomstrede specielt op i magtvakuummet efter de adeliges private militære styrker blev opløst.

Det tog Firesse for lang tid at implementere et ordentligt banksystem, hvilket har resulteret i at mange borgere låner penge af lokale kilder. Disse penge på gaden forventes som regel ikke at blive betalt tilbage, men du betaler vig (interesse) på det oprindelige beløb (princippet). Hvis du ikke kan betale viggen, så bliver viggen lagt sammen med princippet som du så skal betale mere vig af næste uge.

### Arkitektur

Byen består hovedsageligt af bygninger af sten og mursten med træ bindingsværker. Det varierer meget fra distrikt til distrikt, og jo længere ud man kommer i byen, desto værre bliver kvaliteten af bygningerne.

### Politisk system

Firesse er nu et direkte demokrati; en person med officiel adresse i byen kan stemme ved valg, der vælger blandt andet mester af byen, forskellige funktionærer, politikere og dommere. Med arbejdernes stemmer i ryggen får de kriminelle elementer af byen som regel valgt de folk ind, der er mest modtagelige overfor ændringer i den politiske beslutningsproces.

### Offentlige instanser

Firesse har fire vigtige offentlige instanser: Byvagten, Konstableriet, Brandvagten og Helbrederne. Byvagten står for den generelle sikkerhed; de stopper kriminelle handlinger, før eller mens de sker. De patruljerer gaderne, er som regel iført ringbrynje og køller, er dårligt lønnet og nemme at bestikke. Konstableriet opklarer forbrydelser, efter de har fundet sted. De er få i antal, men de enkelte konstabler er enormt kompetente. Flere af dem er magibrugere, og bruger deres mystiske evner til at spore specielt voldelige kriminelle i byen. Brandvagten rykker ud ved større brande indenfor byens områder, og Helbrederne bemander byens hospitaler og hospicer.

### Vigtige steder

Se vigtige steder. Her finder I blandt andet magiskoler, kroer, restuaranter, alkymister og lignende.

### Vigtige personer

* Mester af Brandvagten: Ardren Stav ♂
* Mesten af Byen: Sampa Salakka ♂
* Mester af Byvagten: Tudvan Palé ♂
* Mester af Helbrederne: Nia Grand ♀
* Mester af Konstableriet - Ertrum Dalar ♂
* Mester af Mønten: Thisalt Baldubrin ♂

### Kirker

Byen Firesse anerkender officielt fem religioner; Frihedens Sti, Frelseren, Hævneren, Herren Død og Sissiana.